ઠક્કરનગરના ઉત્તમનગર ખાતે આવેલા સંત આશારામ નગરમાં રહેતા કૌશલ દિપકભાઈ રાજે કૃષ્ણનગર પોલીસ સ્ટેશનમાં ફરિયાદ નોંધાવી હતી કે, તેના પિતા દિપકભાઈ રમણલાલ રાજ (ઉં.૫૨) કેબલ ઓપરેટીંગનો વ્યવસાય કરતા હતા. રવિવારે રાત્રે દિપકભાઈ ઠક્કરનગર પોસ્ટ ઓફિસ પાસે આવેલી એક ચાની કિટલી પર બેઠા હતા ત્યારે ત્યાં દશરથ સોલંકી (ઝંડેવાલા) અને તેનો મિત્ર આવ્યાં હતા. બન્નેએ દિપકભાઈ સાથે બેસવાના મુદ્દે તકરાર કરી હતી.